CELEX: E2017P0011
Language: hr
Date: 2017-12-20 00:00:00
Title: Postupak koji je 20. prosinca 2017. Nadzorno tijelo EFTA-e pokrenulo protiv Islanda (Predmet E-11/17)

22.2.2018   
            
            
               HR
            
            
               Službeni list Europske unije
            
            
               C 67/10
            
         Postupak koji je 20. prosinca 2017. Nadzorno tijelo EFTA-e pokrenulo protiv Islanda
   (Predmet E-11/17)
   (2018/C 67/10)
   Nadzorno tijelo EFTA-e, koje zastupaju Carsten Zatschler, Catherine Howdle i Ingibjörg Ólöf Vilhjálmsdóttir, zastupnici Nadzornog tijela EFTA-e, 35 Rue Belliard, 1040 Bruxelles, Belgija, pokrenulo je 20. prosinca 2017. pred Sudom EFTA-e postupak protiv Islanda.
   Nadzorno tijelo EFTA-e od Suda EFTA-e zahtijeva sljedeće:
   
               1.
            
            
               da ustvrdi da Island nije ispunio svoje obveze iz Akta iz točaka 30., 31.bb, 31.eb, 31.i te 31.d Priloga IX. Sporazumu o EGP-u (Direktiva 2011/61/EU Europskog parlamenta i Vijeća od 8. lipnja 2011. o upraviteljima alternativnih investicijskih fondova i o izmjeni direktiva 2003/41/EZ i 2009/65/EZ te uredbi (EZ) br. 1060/2009 i (EU) br. 1095/2010), prilagođenog Sporazumu o EGP-u njegovim Protokolom 1., kao i iz članka 7. Sporazuma, zbog toga što nije donio mjere potrebne za provedbu tog akta u predviđenom roku i/ili zbog toga što nije obavijestio Nadzorno tijelo EFTA-e o mjerama koje je donio za provedbu tog akta.
            
         
               2.
            
            
               da Islandu naloži da snosi troškove tog postupka.
            
         Pravna pozadina i činjenična osnova te navedeni razlozi:
   
               —
            
            
               U tužbi se navodi da se do 12. rujna 2017. Island nije uskladio s obrazloženim mišljenjem Nadzornog tijela EFTA-e od 12. srpnja 2017. o propustu Islanda da u svojem nacionalnom pravnom poretku provede Direktivu 2011/61/EU Europskog parlamenta i Vijeća od 8. lipnja 2011. o upraviteljima alternativnih investicijskih fondova i o izmjeni direktiva 2003/41/EZ i 2009/65/EZ te uredbi (EZ) br. 1060/2009 i (EU) br. 1095/2010, u skladu s točkama 30., 31.bb, 31.eb, 31.i te 31.d Priloga IX. Sporazumu o Europskom gospodarskom prostoru, kako je prilagođena tom Sporazumu njegovim Protokolom 1. („Akt”).
            
         
               —
            
            
               Nadzorno tijelo EFTA-e smatra da, zbog toga što nije donio mjere potrebne za provedbu Akta u predviđenom roku, Island nije ispunio svoje obveze iz Akta i članka 7. Sporazuma o EGP-u.